Fes un resum curt del text següent:
El PIB espanyol va caure un 4,1% interanual durant el primer trimestre de l'any, que ja recull l'impacte generat per la crisi sanitària del coronavirus, segons les dades avançades de l'Institut Nacional d'Estadística (INE).
Aquesta forta davallada contrasta amb el creixement de l'1,8% del trimestre precedent.
Si es compara amb el quart trimestre del 2019, la caiguda s'ha accentuat fins al 5,2% en termes de volum.
Es tracta de 5,6 punts menys que la taxa registrada durant el quart trimestre.
La contribució de la demanda interna a la variació interanual del PIB ha estat del -4,3 punts i cau 5,6 punts respecte el quart trimestre, mentre que la demanda externa presenta una aportació de 0,2 punts, tres dècimes menys que el trimestre anterior.
En termes d'hores treballades, el PIB registra un descens del 5% respecte al trimestre anterior.
Aquesta taxa és de menor magnitud que la dels llocs de treball equivalents a temps complet (-1,9%) per la reducció que s'ha produït en les jornades mitjanes a temps complet, del 3,1%.
Quant a la diferència respecte al mateix període de l'any passat, les hores treballades cauen un 4,2%, és a dir, 5,6 punts menys que el quart trimestre del 2019.
En termes interanuals, l'ocupació va presentar una taxa del -0,6%, 2,6 punts inferior a la registrada en el trimestre precedent, és a dir, l'equivalent a 102.000 treballadors a temps complet durant un any.
Per branques, a taxa de variació interanual de l'ocupació en la industrial es va situar en el 0,8%, xifra que suposa un descens d'1,1 punts respecte el trimestre precedent.
En el cas de la construcció, la variació interanual de l'ocupació és del 3,9% menys i en la dels serveis cau 2,5 punts en la seva variació interanual respecte el trimestre anterior.
En les branques primàries, la variació és del 7,2%, amb un descens de 2,7 punts respecte el trimestre anterior.
Pel que fa la demanda interna, la despesa de consum final cau un 4,1% respecte el primer trimestre del 2019, 5,6 punts menys que a al taxa del quart trimestre.
A les llars, la despesa en consum final de les llars experimenta una taxa interanual del -6,7%, 7,9 punts menys que en el trimestre passat.
Per la seva part, la despesa en consum final de les administracions públiques presenta un creixement del 3,6%, 1,2 punts més que en el trimestre precedent.
La inversió en actius fixes materials va presentar una variació interanual del 8,8%, és a dir, 8,7 punts menys que en el trimestre precedent.
Per components, la inversió en habitatges i altres edificis i construccions cau 9,7 punts i passa del -2,2% al -11,9%, mentre que la inversió en maquinària, béns d'equip i sistemes d'armament va retrocedir 7,2 punts després de passar del 2,6% al -4,6%.
Per contra, la inversió en productes de la propietat intel·lectual experimenta una variació del 4,3%, amb un increment de tres dècimes respecte al trimestre passat.
Quant a la demanda externa, les exportacions de béns i serveis presenten una variació anual del -6,3% respecte el primer trimestre del 2019, això són 9,6 punts menys que en el trimestre anterior.
Aquesta variació es produeix per un descens de les taxes interanuals de les exportacions de béns, del 2% al -4,7%, i de les exportacions de serveis ( del 6% al -9,6%).
Dins d'aquest apartat, la despesa de no residents en el territori econòmic va baixar 20,4 punts, des de l'1,2% al -19,2%.
D'altra banda, el valor afegit brut de les branques industrials baixa un 2,2% respecte el mateix trimestre del 2019, amb un descens de 3,4 punts respecte la variació interanual registrada en el trimestre anterior.
La indústria manufacturera presenta una taxa del -2,8%, xifra que representa un descens de 3,5 punts respecte el trimestre precedent.
El valor afegit brut de la construcció va caure un -8,6% respecte el mateix trimestre del 2019, 9,5 punts menys que en el trimestre anterior.
En els serveis, el valor afegit brut en el primer trimestre és del -4,1%, taxa 6,5 punts inferior que la del trimestre precedent.
Per últim, les branques primàries registren una variació interanual del -2,5% aquest trimestre davant el -5,4% el trimestre anterior.
L'INE ha precisat que les diverses implicacions que les restriccions imposades a la circulació de persones i a algunes activitats econòmiques després del decret d'estat d'alarma durant la segona quinzena de març pot fer que en les futures revisions del PIB els resultats puguin ser "d'una magnitud major" a l'habitual.
El PIB espanyol va caure un 4,1 % en el primer trimestre de 2020 pel coronavirus, segons l'INE. Les hores treballades van disminuir un 5 %, l'ocupació va disminuir un 0,6 % i les exportacions es van reduir un 6,3 %. La despesa de consum final de les llars va caure un 6,7 %, mentre que la inversió en actius fixes va disminuir un 8,8 %.